تەممووز
تەمموز یان تەمووز (بە عەرەبی: تموز) ناوی سوریانیی مانگی حەوتەمی ساڵە لە ڕۆژژمێری گریگۆریدا و ٣١ ڕۆژی ھەیە. بە ئینگلیزی «جوولای» (July ) و بە فەڕەنسی «ژووییێ» (Juillet) دەوترێ. بە گشتی ئەم مانگە گەرمترین مانگی زۆربەی ناوچەکانی نیوگۆی باکوورە (لەم ناوچانە دووەمین مانگی ھاوینە) و بە پێچەوانەوە لە نیوگۆی باشووری زەوی لە زۆربەی ناوچەکانی ساردترین مانگە. نیوەی دووەمی ساڵی زایینی لە مانگی جوولاییەوە دەست پێ دەکات.
لە وڵاتانی شام و عێراقدا پێی دەوترێت تەمووز بەڵام لە میسر یوولیە بە کاردێنن، لە توونس و مەغریب و جەزائیر یولیوز دەڵێن.
لە زانستی ئەستێرەناسیدا مانگی تەمووز لە کاتێکدا دەست پێ دەکات کە خۆر لە بورجی قرژانگ [قرژاڵ] دایە و لە بورجی [شێر]دا کۆتایی دێ بەڵام لە گەردوون ناسیدا لە بورجی دووپشک دەست پێدەکات و لە بورجی قرژاڵدا کۆتاییی دێ.
لە سەردەمی رۆمانیەکاندا کوینتیلیز[quintiliz] بەم مانگە وتراوە بەڵام دوایی دەگۆڕێ بۆ یۆلیۆ بە ھۆی دانەپاڵی ناوی یۆلیۆس قەیسەر کە لەو مانگەدا لە دایک بووە لە کاتێکدا ئەم مانگە لای رۆمانیەکان پێنجەم مانگ بووە چونکە مانگەکانی ساڵ دوانزەیە لە ڕۆژمێری ڕۆمانی دا.

ھێما 
گوڵی نیشانەی ئەم مانگە سوورەیاقوتە.

ڕۆژانی پشوو 
 ڕۆژی کەنەدا، ١ی جوولای
 ڕۆژی سەربەخۆیی، بیلاڕووس، ٣ی جوولای
 ڕۆژی سەربەخۆیی، ئەمریکا، ٤ی جوولای
 جێژنی تاناباتا، ژاپۆن، ٧ی جوولای
 ڕۆژی سەربەخۆیی، بەھاما، ١٠ی جوولای
 ڕۆژی باستیل، فەڕەنسا، ١٤ی جوولای
 ڕۆژی سەربەخۆیی، مالدیڤ، ٢٦ی جوولای
....

سەرچاوەکان 
 ویکیپیدیای ئینگلیزی

تەممووز
مانگەکان
مانگە زایینیەکان